# Упутство праћења система

## Увод

### Праћење система

Приказује пратиоца система. Приказује график за оптерећење процесора система.

„Праћење система“ приказује информације о оптерећењу система у графичком облику на панелу. Можете да подесите „Пратиоца система“ да прикаже следеће информације вашег система:

- Време коришћења процесора

- Искоришћеност меморије

- Мрежни саобраћај

- Искоришћеност разменске меморије

- Просечно оптерећење система

- Оптерећење диска

### Додавање програмчета на панел

Да додате „Праћење система“ на панел, урадите следеће:

1. Кликните десним тастером миша на панел.

2. Изаберите Додај на панел.

3. Премакните на доле списак ставки у прозорчету „Додај на панел“, затим изаберите „Праћење система“.

4. Кликните Додај.

Изглед „Праћења система“ варира у зависности од величине и врсте панела на коме се налази.

## Графици прегледа

### Приказивање додатних графика

Да подесите програмче „Праћење система“, десни клик на панел, затим изаберите „Поставке“. У делу „Праћени ресурси“ можете изабрати графике које желите да прикажете:

- Процесор

  Изаберите ову опцију да прикажете график коришћења процесора.

- Меморија

  Изаберите ову опцију да прикажете график коришћења меморије.

- Мрежа

  Изаберите ову опцију да прикажете график мрежног саобраћаја.

- Разменска меморија

  Изаберите ову опцију да прикажете график коришћења разменског простора.

- Оптерећење

  Изаберите ову опцију да прикажете график просечног оптерећења система.

- Чврсти диск

  Изаберите ову опцију да прикажете график коришћења диска.

### Приказивање тренутног коришћења ресурса система

Да прикажете тренутно коришћење ресурса система, поставите показивач миша над одговарајућим графиком у програмчету. Облачић ће приказати тренутно коришћење у процентима.

### Приказивање додатних информација праћења система

Да прикажете додатне информације праћења система, десни клик на програмче, затим изаберите „Отвори праћење система“ да покренете програм „Праћење система“.

Програм „Праћење система“ вам омогућава да пратите процесе система и искоришћеност ресурса система. Можете да користите програм „Праћење система“ да измените понашање вашег система.

## Прилагођавање изгледа

### Прозорче поставки

Прозорче поставки

### Промена ширине

У изборнику десног клика, идите на „Поставке“. У делу „Опције“, користите вртешку „Ширина програмчета“ да одредите ширину сваког графика „Праћења система“ у пикселима.

### Освежавање у одређеном времену

У изборнику десног клика, идите на „Поставке“. У делу „Опције“, користите вртешку „Време између два освежавања приказа“ да одредите период у милисекундама у коме желите да освежавате графике.

### Промена боја у графику

Да измените боје у графику, урадите следеће:

1. Десни клик на програмче, затим изаберите „Поставке“.

2. Изаберите одговарајући језичак у делу „Боје“ у прозорчету „Поставке праћења система“.

3. Кликните на одговарајуће дугме бирача боје у изабраном одељку.

4. У прозорчету „Изаберите боју“, користите точкић боје или вртешке да изаберете боју линије за изабрани параметар.

5. Кликните „У реду“.

Картични одељак за сваки ресурс обезбеђује дугмад бирања боје коју можете да користите да измените боју параметара за сваки ресурс.

- Процесор

  Изаберите ову картицу да прикажете дугмад боје за следеће параметре:

  Параметар | Опис
  Корисник | Време коришћења процесора активностима не-језгра
  Систем | Време коришћења процесора активностима језгра
  Мање приоритетно | Време коришћења процесора процесима мање хитности
  УИ-чекање | Време коришћења процесора чекајући на У/И
  Неупослен | Капацитет некоришћења процесора

- Меморија

  Изаберите ову картицу да прикажете дугмад боје за следеће параметре:

  Параметар | Опис
  Корисник | Коришћење меморије активностима не-језгра
  Дељена | Меморија коју користи више од једног програма
  Бафери | Меморија коришћена за привремно чување послатих или примљених података
  Кеширана | Меморија коришћена за чување података за брзи приступ
  Слободна | Меморија која није тренутно у употреби

- Мрежа

  Изаберите ову картицу да прикажете дугмад боје за следеће параметре:

  Параметар | Опис
  Примљено | Долазни саобраћај
  Послато | Одлазни саобраћај
  Локално | Саобраћај преко повратне петље
  Позадина | Боја позадине графика
  Линија мреже | Боја водоравне линије мреже приликом сразмеравања графика
  Показатељ | Боја показатеља који показује који је праг достигнут

- Разменска меморија

  Изаберите ову картицу да прикажете дугмад боје за следеће параметре:

  Параметар | Опис
  Искоришћено | Простор разменске меморије коју користи систем
  Слободна | Простор разменске меморије који је слободан за коришћење

- Оптерећење

  Изаберите ову картицу да прикажете дугмад боје за следеће параметре:

  Параметар | Опис
  Просек | Системско оптерећење
  Позадина | тако је, без оптерећења
  Линија мреже | Боја линије мреже

- Чврсти диск

  Изаберите ову картицу да прикажете дугмад боје за следеће параметре:

  Параметар | Опис
  Читање | Стопа читања са диска
  Упис | Стопа писања на диск
  Позадина | Време мировања диска

### Помераји брзине мреже

Помераји заједно са указивачем омогућавају мрежном графику да промени сразмеру и да боље представи стварно оптерећење. Ако је обједињени мрежни саобраћај (улаз + излаз + петља) испод помераја1, не приказује се указивач, y-оса на мрежном графику иде од 0 до помераја1. Када је саобраћај већи од помераја1, биће приказан један указивач а y-оса сада иде од 0 до помераја2. Када се достигне померај2, два указивача биће приказана а y-оса иде од 0 до помераја3. Када се достигне померај3, три указивача се приказују а y-оса иде од 0 до максимума на графику ма који био.

Тешко је објаснити линије мреже, само посматрајте, и биће вам јасне.